ดิฉันมีเลือดคล้ายประจำเดือนออกทางช่องคลอดทุดวันและทุกครั้งทึ่มีเพศสัมพันธ์ตั้งแต่5/6/61จนปัจจุบันก้อยังเป็นเช่นนั้นปกติมีประจำเดือนประมาณวันที่10นี่ก้อมีมาเป็นเวลา15วันแล้วค่ะอยากทราบสาเหตุใกล้เคียงอาการมีอะไรบ้างที่เป็นโรคสุ่มเสี่ยง
สวัสดีค่ะ การมีเลือดออกจาช่องคลอดทุกวัน มาตั้งแต่วันที่ 5 มิ.ย.จนถึงวันนี้ ถือว่ามีเลือดออกผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่นแท้งคุกคามแท้งไม่ครบ ท้องนอกมดลูก เป็นต้น แต่จะมีอาการปวดท้องน้อยมากร่วมด้วย2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประวัติการมีประจำเดือนที่ผิดปกติมาก่อน4. ผลข้างเคียงจากการใช้ฮอร์โมนต่างๆ ยาฉีดคุมกำเนิด ยาฝังคุมกำเนิด ยาสตรี ยาสมุนไพร อาหารเสริมต่างๆ หรือยาบางชนิด เช่น ยาต้านการแข็งตัวของเลือด เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากมีอาการปวดท้องน้อยร่วมด้วย ควรตรวจหาการตั้งครรภ์ดูเป็นอันดับแรก หากตรวจไม่พบ แต่ยังคงมีเลือดออกทุกวัน ควรรีบไปพบแพทย์เพื่อตรวจหาสาเหตุค่ะ หากปล่อยให้เสียเลือดเป็นเวลานาน อาจเกิดภาวะโลหิตจางตามมาได้ค่ะ